Светослав Иванов
Клавиш на пиано…

chitanka.info

Клавиш на пиано…

Докоснат с дъх, погален с пръст.

Акорд!

И стон… Въздишка… Вино

с отблясъци от свещ… Красиво.

Очите ти във полумрака

излъчват нежност… Голотата

на двете ни тела… Водата

във ваната издига пара…

Мъгла и топлина. И много тихо

дланта ти ме докосва… Звън на чаша.

Свещта рисува сенки по стената.

И сякаш ангели летят над нас и гледат.

И както аз, и те ти се прекланят.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.